****

**VI. Vajda**

**Matematika Verseny**

**2. évfolyam**

**2019**

1. Robinak 28 kisautója van, 3 kosárba pakolja el játék után. Az egyik kosárba 10 db-ot rak. A másik 2 kosárba ugyanannyit. Mennyit rak egy-egy kosárba?

A: 22; 2; 4 B: 3;10; 2 C: 10; 9; 9 D: 10;10;8

2. Zsófi a polcon egy izgalmas könyvet talált. Minden nap olvasott belőle. Első nap 15 oldalt, a következő nap 6 oldallal többet, a harmadik napon nem volt annyi ideje, ezért 3 oldallal kevesebbet olvasott, mint az első napon. Az utolsó napon a harmadik nap kétszerese volt még hátra. Hány oldalas a könyv?

A: 70 B: 72 C: 56 D: 69

3. Balázs, Ábel és Misi testvérek. Ábel éveinek száma 2-szer annyi, mint Misi éveinek száma. Balázs 2 évvel idősebb Ábelnél. Hány éves Misi, ha hármójuk életkorának összege 27 év?

A: 5 B: 8 C: 10 D: 6?

4. Hányszor kell a legkisebb kétjegyű páratlan számhoz 3-at adnunk, hogy 38-at kapjunk?

A: 4-szer B: 5-ször C: 7-szer D: 9-szer

5. Zsuzsi bőröndjét az a kulcs nyitja, amelyen a számok szorzata nagyobb, mint 25, de kisebb, mint 40. Melyik kulcs nyitja a bőröndöt?

   

A: 9, 2 B: 5,10 C:7, 4 D:3, 8

6. Méhike a kis méhecske vidáman gyűjtögeti a virágport az ibolyán. Innen a tulipánra száll. A két virág között 27 cm távolság van. Melyik állítás nem igaz erre a távolságra?

A: 3 m-nél rövidebb B: 2dm-nél hosszabb  
C: 1 m-nél rövidebb D: 2 m-nél hosszabb

7. Samu, a kismanó felírta a saját gombaházikójának számát egy műveletsorral: **32-3.3+17-45:9**. Melyik gombaházban lakik Samu?

   

A: 35 B: 1 C:53 D:11

8. Réka megkérdezte barátnőjét, hogy mikor tud elmenni hozzá játszani, mire ő ezt válaszolta: „Mivel tegnapelőtt volt szerda, ezért holnapután.” Mikor mehet Réka a barátnőjéhez?

A:szombaton B: kedden C: hétfőn D:vasárnap

9. Nyúlmama számolni tanítja rakoncátlan fiait. Egytől ötvenig számol egyesével. Fülesnek minden 4. számnál, Bojtosnak minden 6. számnál kell egyet ugrania. Hányszor ugranak egyszerre a nyúlfiúk?

 

A: négyszer B: nyolcszor C: tizenhatszor D: egyszer sem

10. Hány ujja van 4 pár ötujjas kesztyűnek?

A: 20 B: 40 C: 50 D: 60